
                        PARLAMENTUL  ROMÂNIEI

                           CAMERA DEPUTAŢILOR

	COMISIA JURIDICĂ,

DE  DISCIPLINĂ  ŞI IMUNITĂŢI


	                 Bucureşti, 26 mai 2020

                 Nr. Pl- x 289/2015


Nr. 4c-11/481/2015
Biroului permanent

al

Camerei Deputaților

         
Vă înaintăm, alăturat, RAPORTUL asupra Propunerii legislative pentru interpretarea art. 175 din Legea nr. 286/2009 privind Codul penal, cu modificările şi completările ulterioare, în sensul includerii în categoria funcţionarilor publici, în înţelesul Codului penal, a parlamentarilor şi a Preşedintelui României, trimisă cu adresa nr. Pl- x 289  din 23 martie 2015 şi înregistrată cu nr. 4c-11/481 din 23 martie 2015.
În raport cu obiectul şi conţinutul său, propunerea legislativă face parte din categoria legilor organice.
                     Președinte,                                               
Secretar,
               Nicușor HALICI                                 Aida – Cristina CĂRUCERU

   PARLAMENTUL  ROMÂNIEI

      CAMERA DEPUTAŢILOR

	COMISIA JURIDICĂ,

DE  DISCIPLINĂ  ŞI IMUNITĂŢI


	                 Bucureşti, 26 mai 2020

           Nr. Pl- x 289/2015


Nr. 4c-11/481/2015
Raport

asupra  Propunerii legislative pentru interpretarea art. 175 din Legea nr. 286/2009 privind Codul penal, cu modificările şi completările ulterioare, în sensul includerii în categoria funcţionarilor publici, în înţelesul Codului penal, a parlamentarilor şi a Preşedintelui României
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere, în fond, cu Propunerea legislativă pentru interpretarea art. 175 din Legea nr. 286/2009 privind Codul penal, cu modificările şi completările ulterioare, în sensul includerii în categoria funcţionarilor publici, în înţelesul Codului penal, a parlamentarilor şi a Preşedintelui României, trimisă cu adresa nr. Pl-x 289 din 23 martie 2015 şi  înregistrată cu nr. 4c-11/481  din 24 martie 2015.

Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a respins propunerea legislativă  în şedinţa din 18 martie 2015. 


Consiliul Legislativ, prin avizul nr. 1098 din 3 octombrie 2014, a avizat iniţiativa legislativă,  cu observații.

Guvernul României a transmis trei puncte de vedere în anii 2016, 2017 și 2020 prin care nu susține adoptarea inițiativei legislative. 


Comisia pentru drepturile omului, culte și problemele minorităților naționale a avizat negativ propunerea legislativă.


Comisia pentru administrație publică și amenajarea teritoriului a avizat negativ propunerea legislativă. 
Propunerea legislativă are ca obiect de reglementare: - interpretarea dispozițiilor art. 175 alin. (1) lit. a) și b) din Legea nr. 286/2009 privind Codul penal, cu modificările și completările ulterioare, în sensul prevederii exprese a faptului că în categoria funcționarilor publici avuți în vedere de aceste dispoziții se încadrează și Președintele României, precum și deputații și senatorii.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat iniţiativa legislativă, expunerea de motive, punctele de vedere ale Guvernului României şi avizul Consiliului Legislativ în şedinţa online din  26 mai 2020. 


La dezbateri membrii Comisiei juridice, de disciplină şi imunităţi au fost prezenţi conform listei de prezenţă.

În urma dezbaterilor, membrii Comisiei juridice, de disciplină şi imunităţi au hotărât, cu unanimitate de voturi, să supună plenului Camerei Deputaţilor respingerea Propunerii legislative pentru interpretarea art. 175 din Legea nr. 286/2009 privind Codul penal, cu modificările şi completările ulterioare, în sensul includerii în categoria funcţionarilor publici, în înţelesul Codului penal, a parlamentarilor şi a Preşedintelui României.
În raport cu obiectul şi conţinutul reglementării, propunerea legislativă face parte din categoria legilor organice.
	                     PREȘEDINTE,                                                        SECRETAR, 
                    Nicușor HALICI                                            Aida – Cristina CĂRUCERU
	

	
	


Consilier parlamentar, Paul Șerban

